Spele: Gimnas geskors oor verbode middel | Nuus24
Londen – 'n Gimnas van Oezbekistan is voorlopig uit die Olimpiese Spele geskors nadat sy positief getoets het vir die verbode middel furosemied, het die Internasionale Olimpiese Komitee (IOK)Sondag gesê.Luiza Galiulina het op 25 Julie – drie dae voor die begin van die gimnastiekkompetisie – 'n dwelmtoets ondergaan."Sodra ons die uitslae van die B-monster ontvang, sal 'n finale besluit deur die tugkommissie aangekondig word," het die IOK gesê.– Volg Nuus24Sport op Twitter - Sapa - AFP
Lees meer oor: verbode middels VOLGENDE OP NUUS24X Lamantyn - Wikipedia
(Aangestuur vanaf Manatee)
Verspreiding van die lamantyn
Die lamantyn of manatee (Trichechus) is 'n groot watersoogdier wat tot die familie Trichechidae behoort. Daar word geglo dat hul orde, Sirenia, meer as 50 miljoen jaar gelede van die ander vierbenige landsoogdiere geskei het; die diere wat die naaste aan hulle verwant is is die olifante en die dassies.
Doegongs behoort ook tot die Sirenia en hulle noue verwantskap is onder meer te sien aan hul soortgelyke voorkoms: die twee families kan onderskei word deur hul skedel- en stertvorm. 'n Lamantyn se stert is in die vorm van 'n roeispaan, terwyl die doegong 'n gevurkte stert het.
Lamantyne is herbivore en die spandeer die grootste dele van hul tyd deur in vlak water te wei. Hulle lewe van waterplante, soos seegras, en kom in die varswatergebiede van Suid- en Sentraal-Amerika, in die Karibiese See en die Weskus van Afrika voor. Hierdie verspreiding dui ook die verskillende spesies aan:
Die Amasone-lamantyn (T. inunguis) kom aan die Ooskus van Sentraal- en Suid-Amerika voor en lewe in varswater. Hierdie lamantyn kan tot 3 m lank en 450 kg swaar word. Die Amasone-lamantyn lyk baie op die Karibiese lamantyn, maar is bietjie kleiner en het karakteristieke wit vlekke op sy bors en buik.
Die Karibiese lamantyn (T. manatus) kom op die Wes-Indiese eilande en die Karibiese See voor. Hy het 'n egalige grys kleur, maar kan soms groen voorkom as gevolg van alge wat op sy huid groei. Hierdie lamantyne kan tot 60 jaar oud word. Hulle het 'n lengte van tussen 2,5 tot 4,5 m en weeg tussen 200 en 600 kg.
Die Wes-Afrikaanse lamantyn